O‘zbekiston TIV rahbarining o‘rinbosari Eron va Koreya Respublikasi elchilari bilan muzokaralar o‘tkazdi. Foto: TIV axborot xizmati O‘zbekiston tashqi ishlar vazirining o‘rinbosari Bahrom A’loyev Eron hamda Koreya Respublikasi elchilari Hamid Nayrabodiy va Kim Xi Sang bilan uchrashuvlar o‘tkazdi. Muzokaralar chog‘ida tomonlarning siyosiy muloqot, savdo-iqtisodiy va investitsiyaviy aloqalar, transport-kommunikatsiya sohasidagi hamkorlik, madaniy-gumanitar almashinuvlarni yanada rivojlantirishga tayyorligi tasdiqlandi. Ikki tomonlama va ko‘p tomonlama shakllardagi bo‘lajak qo‘shma tadbirlar jadvali hamda tashkiliy jihatlari ko‘rib chiqildi.